open-index/open-wikipedia-markdown huggingface dataset:
Γιάκομπ Κατς

μικρογραφία| Πορτρέτο του Γιάκομπ Κατς
Ο **Γιάκομπ Κατς** (Jacob Cats), ήταν Ολλανδός σχεδιαστής, ο οποίος επίσης ήταν χαράκτης και ζωγράφος. Γεννήθηκε στην Αλτόνα το 1741 ως γιος μεννονίτη βιβλιοπώλη που αναγκάστηκε να φύγει από το Άμστερνταμ εξαιτίας μιας αμφιλεγόμενης έκδοσης. Η οικογένεια επέστρεψε στο Άμστερνταμ μετά από λίγα χρόνια. Σπούδασε κοντά στους Άμπραχαμ Στάρρε (Abraham Starre) και Πίτερ Λάου (Pieter Louw). Αρχικά εργάστηκε για την εταιρεία τοιχογραφιών *Troost van Groenendoelen*, αργότερα ίδρυσε τη δική του εταιρεία και συνεργάστηκε με τον  Έγχμπερτ φαν Ντρίλστ. Καθώς η αγορά για ταπετσαρίες ελαττώθηκε και η φήμη του ως σχεδιαστή αυξήθηκε, άρχισε να εστιάζει μοναδικά στη σχεδίαση. Διακρίθηκε για τη σχεδίαση αστικών τοπίων και τοπίων με ρεαλιστικά αποδομένα πρόσωπα και ζώα. Τα έργα του έχουν μια ξεχωριστή πρωτοτυπία και χαρακτηρίζονται από ποιητική απόδοση των χαρακτηριστικών της φύσης, καθώς και από προσεκτικό χειρισμό τους. Δημιούργησε επίσης μια καλή αίσθηση βάθους στην εργασία του. Συχνά τα έργα του υποδηλώνουν καλλιτέχνες του 17ου αιώνα, όπως ο Άντριεν φαν ντε Φέλντε και του Νικολάες Μπέρχεμ και εκτιμώνται ιδιαίτερα. Αντέγραψε επίσης μερικούς πίνακες σε μικρότερη κλίμακα και έχει αφήσει κάποια χαρακτικά. Πέθανε στο Άμστερνταμ το 1799.

Το έργο του εκπροσωπείται σχεδόν σε όλες τις μεγάλες δημόσιες συλλογές στην Ολλανδία, όπως το Ρέικσμουζεουμ το Μουσείο του Άμστερνταμ, το Μουσείο *Teylers* και στα Αρχεία της πόλης του Άμστερνταμ . Σχέδιά του υπάρχουν επίσης στις συλλογές π.χ Το Βρετανικό Μουσείο, το η Πινακοθήκη Κουρτώ, το Λούβρο, το Μητροπολιτικό Μουσείο Τέχνης και η Πινακοθήκη του Τζ. Π. Μόργκαν (Pierpont Morgan).

## Δείτε επίσης
* Ζωγραφική της ολλανδικής Χρυσής Εποχής
* Κατάλογος Ολλανδών ζωγράφων

## Παραπομπές

μικρογραφία| Γιάκομπ Κατς - Φθινοπωρινό τοπίο με το ουράνιο τόξο - WGA04576

Κατηγορία:Ολλανδοί ζωγράφοι
Ρούμερ Φίσχερ

δεξιά|μικρογραφία|342x342εσ| Φανταστικό πορτρέτο του Ρούμερ Φίσχερ
[δεξιά|με-πλαίσιο| Σχέδιο του [Εθνόσημο|οικόσημου του Ρούμερ Φίσχερ]]
Ο **Ρούμερ Φίσχερ** (Roemer Pieterszoon Visscher, 1547 – 19 Φεβρουαρίου 1620) ήταν επιτυχημένος Ολλανδός έμπορος, ο πρώτος Ολλανδός ασφαλιστής και συγγραφέας της Ολλανδικής Χρυσής Εποχής.

## Βίος
Ο Φίσχερ γεννήθηκε και έζησε στο Άμστερνταμ και ήταν σημαντική και κεντρική μορφή της πολιτιστικής σκηνής εκεί και μέλος του *rederijkerskamer* *De Eglantier* με σύνθημα *"In liefde bloeiende"* ("Ανθίζοντας ερωτευμένος"). Άλλα μέλη αυτής της ομάδας ήταν οι Ολλανδοί συγγραφείς PC Hooft, Bredero και Vondel . Ο Vondel αποκάλεσε τον οίκο Visschers *"het saligh Roemers huys"* ("ευχάριστο σπίτι του Ρούμερ"), επειδή καλλιτέχνες όλων των ειδών επισκέπτονταν το σπίτι του στο Gelderse Kade στο Άμστερνταμ, από ζωγράφους έως ποιητές. Ο Ρούμερ ήταν πατέρας τριών κοριτσιών, των Maria Tesselschade Visscher, Gertruid και Anna Visscher . 

## Έργα
Το ουμανιστικό και ηθικολογικό περιεχόμενο των έργων του ανήκει στην περίοδο της Αναγέννησης, αν και η φόρμα ήταν πιο συντηρητική και χαρακτηριστική για τους *rederijkers* (Συντεχνίας των ρητόρων). Ο Φίσχερ ήταν ειδικός στο επίγραμμα, αλλά δημιουργούσε και εμβλήματα . Τα εμβλήματα είναι ένα είδος στο οποίο οι εικόνες συνοδεύονται από μία ή δύο ομοιοκαταληξίες. Ένα παράδειγμα του εμβλήματος είναι το V*isschers Sinnepoppen*. Ένα έμβλημα, που ονομάζεται *"Elck wat wils"*  εξακολουθεί να είναι μια κοινή έκφραση στα ολλανδικά, που σημαίνει "στον καθένα τον δικό του".

Ανάμεσα στα έργα του είναι:

* *T'loff vande mutse, ende van een blaewe scheen* (1612)
* *Brabbeling* (1614)
* *Sinnepoppen* (1614)

## Παραπομπές


## Εξωτερικοί σύνδεσμοι

* Ψηφιακή έκδοση Sinnepoppen http://www.dbnl.org/tekst/viss004sinn01_01/
* T'lof van rethorica  - ψηφιακή έκδοση (από το έργο Brabbeling)
* Πληροφορίες και εικόνα σελίδας από το Sinnepoppen
* Roemer Visscher (1547-1620)  - Φανταστικές εικόνες του Roemer Visscher

Κατηγορία:Ολλανδοί συγγραφείς
Χλόη Κουτσουμπέλη

Η **Χλόη Κουτσουμπέλη** (γεν.: 1962) είναι Ελληνίδα ποιήτρια, βραβευμένη με το Κρατικό Βραβείο Ποίησης (2017). 

Είναι μέλος της Εταιρίας Λογοτεχνών Θεσσαλονίκης, του Κύκλου Ποιητών και της Εταιρείας Συγγραφέων.

## Βιογραφία
Γεννήθηκε το 1962 στη Θεσσαλονίκη. Σπούδασε Νομική στο Α.Π.Θ., ενώ το 1984 εξέδωσε την πρώτη της ποιητική συλλογή με τίτλο *Σχέσεις σιωπής*. Έχει δημοσιεύσει δέκα ποιητικές συλλογές, δυο μυθιστορήματα και δυο θεατρικά έργα. Ποίηματά της έχουν περιληφθεί σε ελληνικές και ξένες ανθολογίες. Για την ποιητική της συλλογή *Οι ομοτράπεζοι της άλλης*, τιμήθηκε με το Κρατικό Βραβείο Ποίησης 2017. Το μυθιστόρημά της *Ο βοηθός του κυρίου Κλάιν* ήταν υποψήφιο για το Athens Prize of literature του 2017. Ποιήματά της έχουν μεταφραστεί σε εφτά γλώσσες (Αγγλικά, Ισπανικά, Γερμανικά, Γαλλικά, Βουλγαρικά, Τουρκικά και Ιταλικά) κι έχουν δημοσιευθεί σε ξενόγλωσσα περιοδικά. Η ποίησή της είναι αφηγηματική, προσωποκεντρική, υπαρξιακή. Κινείται στα μονοπάτια της υπερρεαλιστικής έκφρασης. Έχει συνεργαστεί με πολλά έντυπα και ηλεκτρονικά περιοδικά. Επίσης, είναι Αντιπρόεδρος της Εταιρίας Λογοτεχνών Θεσσαλονίκης, Μέλος του Κύκλου Ποιητών και της Εταιρείας Συγγραφέων.

## Εργογραφία

### Ποιητικές συλλογές
# *Σχέσεις σιωπής* (Εγνατία 1985)
# *Η νύχτα είναι μια φάλαινα* (Βιβλιοπωλείο Λοξίας 1990)
# *Η αποχώρηση της Λαίδης Κάπα* (Νέα Πορεία 2004)
# *Η λίμνη, ο κήπος και η απώλεια* (Νέα Πορεία 2006)
# *Η αλεπού και ο κόκκινος χορός* (Γαβριηλίδης 2009)
# *Στον αρχαίο κόσμο βραδιάζει πια νωρίς* (Γαβριηλίδης 2012)
# *Κλινικά απών* (Γαβριηλίδης 2014)
# *Οι ομοτράπεζοι της άλλης γης* (Γαβριηλίδης 2016) 
# *Το σημείωμα της οδού Ντεσπερέ*  (Πόλις 2018)
# *Η γυμνή μοναξιά του ποιητή Όμικρον*  (Πόλις 2021)

### Μυθιστορήματα
# *Ψιθυριστά Παρατηρητής* (2002)
# Ο *βοηθός του κυρίου Κλάϊν* (2017)

### Θεατρικά
# *Ορφέας στο μπαρ* (Πάροδος 2005)
# *Το ιερό δοχείο* (Θίνες 2015)

### Ηλεκτρονικά βιβλία
* *Απαγόρευση κυκλοφορίας* (2013)
* *Η μυστική ζωή των ποιημάτων* (2014) 

## Παραπομπές


Κατηγορία:Ελληνίδες ποιήτριες
Κατηγορία:Νεοέλληνες ποιητές
Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Προεδρικές εκλογές Κολομβίας 2022

(2ος γύρος)2ος γύρος εκλογών: |τίτλος=Πρόεδρος|πριν_εκλογή=Ιβάν Ντούκε|πριν_κόμμα=Δημοκρατικό Κέντρο (Κολομβία)|κόμμα1=Ανθρώπινη Κολομβία|εικόνα1= |κόμμα2=Ανεξάρτητος (πολιτική)|εικόνα2=|χρώμα1=a52e94|χρώμα2=eee447|συμμαχία2=Λίγκα κατά της Διαφθοράς στην Κυβέρνηση|συμμαχία1=Ιστορική Συμφωνία|λαϊκή_ψήφος1=**8.527.768** (1ος γύρος)**11.281.013** (2ος γύρος)|λαϊκή_ψήφος2=5.953.209 (1ος γύρος)10.580.412 (2ος γύρος)|ποσοστό1=**40,32%** (1ος γύρος)**50,44%** (2ος γύρος)|ποσοστό2=28,15% (1ος γύρος)47,31% (2ος γύρος)|υποψήφιος1=Γκουστάβο Πέτρο|υποψήφιος2=Ροντόλφο Ερνάντες|συνυποψήφιος1=Φρανσία Μαρκές|συνυποψήφιος2=Μαρελέν Καστίλιο|χάρτης_μέγεθος=250px|χάρτης_λεζάντα=Tα αποτελέσματα του 1ου γύρου (αριστερά) και του 2ου γύρου (δεξιά) των εκλογών|χάρτης=|μετά_εκλογή=Γκουστάβο Πέτρο|μετά_κόμμα=Ανθρώπινη Κολομβία}}

Στις 29 Μαΐου 2022 διεξήχθη ο πρώτος γύρος των **[[Κολομβία|Κολομβιανών]] προεδρικών εκλογών**. Επειδή στον πρώτο γύρο δεν αναδείχθηκε νικητής, δηλαδή κανένας υποψήφιος δεν συγκέντρωσε πάνω από το 50% των ψήφων, διεξήχθη δεύτερος γύρος στις 19 Ιουνίου 2022 στον οποίο αναμετρήθηκαν ο αριστερός λαϊκιστής αρχηγός Γκουστάβο Πέτρο και ο δεξιός Ροντόλφο Ερνάντες.

Ο Γκουστάβο Πέτρο εξελέγη Πρόεδρος με το 50,4% των ψήφων.

## Εκλογικό σύστημα
Σύμφωνα με το Σύνταγμα της Κολομβίας, ο Πρόεδρός της εκλέγεται με δημοκρατικές, άμεσες εκλογές, με καθολική και μυστική ψηφοφορία, για τετραετή θητεία. Ο υποψήφιος που θα εξασφαλίσει την απόλυτη πλειοψηφία, δηλαδή πάνω από 50% των ψήφων, ανακηρύσσεται νικητής. Αν στον πρώτο γύρο δεν αναδειχθεί νικητής, τότε διεξάγεται δεύτερος γύρος στον οποίον συμμετέχουν οι δύο επικρατέστεροι υποψήφιοι του πρώτου. Η θητεία του Προέδρου είναι ανανεώσιμη για μία μοναδική φορά, δηλαδή κανείς δεν μπορεί να διατελέσει πάνω από δύο θητείες ως Πρόεδρος. Δικαίωμα υποψηφιότητας έχουν όλοι οι πολίτες της Κολομβίας οι οποίοι έχουν γεννηθεί στη χώρα αυτή και έχουν φτάσει το 30ό έτος της ηλικίας τους.

## Υποψήφιοι

## Αποτελέσματα

## Παραπομπές


Κατηγορία:Εκλογές στην Κολομβία
Κολομβ προεδρι
Εθνική Βιβλιοθήκη των Νήσων Φερόες

Η **Εθνική Βιβλιοθήκη των Νήσων Φερόες** () είναι η εθνική βιβλιοθήκη των Νήσων Φερόες, μιας αυτό-διοικούσας χώρας εντός του Βασιλείου της Δανίας. Είναι και δημόσια και ερευνητική βιβλιοθήκη.

Η βιβλιοθήκη στεγάζει τη μεγαλύτερη συλλογή έργων γραμμένων στη φεροϊκή γλώσσα, έργων που γράφτηκαν στα φεροϊκά και σε άλλες γλώσσες ή μεταφράστηκαν, καθώς και έργων που γράφτηκαν για τις Νήσους Φερόες.

## Ιστορία
μικρογραφία|Η Εθνική Βιβλιοθήκη των Νήσων Φερόες, σε γραμματόσημο του 1978
Η βιβλιοθήκη ιδρύθηκε το 1828, όταν ο Δανός διοικητής Κριστιάν Λούντβιγκ Τίλιτς (1825-1930) και ο ελεγκτής (Amtsrevisor) Γενς Ντάβιντσεν άρχισαν να συλλέγουν βιβλία για τη Færø Amts Bibliotek (δανικά: "Βιβλιοθήκη της κομητείας Φερόε"). Βοηθήθηκαν από τον Δανό λόγιο Καρλ Κρίστιαν Ραφν και από ιδιώτες, και στις 5 Νοεμβρίου 1828 έλαβαν ετήσια επιχορήγηση από τον βασιλιά. Το 1831, η συλλογή περιελάμβανε 2.860 τόμους.

Η βιβλιοθήκη απέκτησε το δικό της κτίριο το 1830 και ο Γενς Ντάβιντσεν υπηρέτησε ως βιβλιοθηκάριος μέχρι το θάνατό του το 1878. Μέχρι το 1850 υπήρχαν περίπου 5.000 βιβλία, αλλά το πρόγραμμα έμεινε στάσιμο μεταξύ του 1878 και του 1905, όταν το κοινοβούλιο των Νήσων Φερόες, το Løgting, ανέλαβε τη χρηματοδότηση. Η βιβλιοθήκη άνθισε από το 1921, με επικεφαλής τον γλωσσολόγο Μαντς Ανδρέας Γιάκομπσεν (1891-1944), ο οποίος είχε εκπαιδευτεί ως βιβλιοθηκάριος το 1920 , ενώ κατά την περίοδο της διαμάχης για τη γλώσσα των Νήσων Φερόες λειτουργούσε ως τόπος συνάθροισης των εθνικών συγγραφέων και πολιτικών. Μετακόμισε σε νέο κτίριο το 1931.

Μετά την επικράτηση της ανεξαρτησίας της χώρας το 1948, το κοινοβούλιο αύξησε σημαντικά την οικονομική υποστήριξη της βιβλιοθήκης και η επίσημη ονομασία της έγινε Φερόες. Η βιβλιοθήκη επεκτάθηκε εκ νέου και σύμφωνα με νόμο που ψηφίστηκε στις 16 Ιουνίου 1952 είναι βιβλιοθήκη-καταθετήριο: οι εκδότες υποχρεούνται νομικά να καταθέτουν τέσσερα αντίγραφα όλων των εντύπων της συλλογής.

Από τις 24 Σεπτεμβρίου 1980 η βιβλιοθήκη στεγάζεται στη διεύθυνση J. C. Svabosgøta 16 στο πάρκο Viðarlundin á Debesartrøð,σε ένα ειδικά κατασκευασμένο κτίριο που σχεδίασε ο Γιάκουπ Πόλι Γκρεγκόριουσεν.

Το 2011, ως μέτρο εξοικονόμησης δαπανών, η Εθνική Βιβλιοθήκη συγχωνεύθηκε διοικητικά με τα Εθνικά Αρχεία των Νήσων Φερόες, το Εθνικό Μουσείο των Νήσων Φερόες, το Μουσείο Φυσικής Ιστορίας των Νήσων Φερόες, το Θαλάσσιο Βιολογικό Εργαστήριο Kaldbak και δημιουργήθηκε η Εθνική Κληρονομιά των Νήσων Φερόες (Søvn Landsins) .

Από τον Δεκέμβριο του 2013 υπάρχουν επίσης 18 δημοτικές και 13 σχολικές βιβλιοθήκες στη χώρα, τις οποίες διαχειρίζεται κυρίως η Εθνική Βιβλιοθήκη (η πρώτη δημοτική βιβλιοθήκη που ιδρύθηκε ήταν αυτή στο Κλάκσβικ, τη δεκαετία του 1950). Επιπλέον, το Μουσείο Τέχνης και ορισμένα άλλα ιδρύματα έχουν τις δικές τους βιβλιοθήκες.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη
* Europeana
* Ευρωπαϊκή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Φεροες
Κατηγορία:Βιβλιοθήκες στις Νήσους Φερόες
École nationale de la statistique et de l'administration économique

Το **École nationale de la statistique et de l'administration économique** (ENSAE), Είναι ένα από τα πιο επιλεκτικά και αναγνωρισμένα ελίτ πανεπιστήμια στη Γαλλία, γνωστό ως grandes écoles και είναι μέλος του IP Paris (*[[Institut polytechnique de Paris|Institut Polytechnique de Paris]]*). Το ENSAE είναι γνωστό ως το παράρτημα του Πολυτεχνείου του Παρισιού στο Παλαιζώ, το οποίο εξειδικεύεται στη στατιστική, στην επιστήμη δεδομένων και στη μηχανική μάθηση. Είναι μια από τις κορυφαίες σχολές στατιστικής και οικονομικής κατάρτισης στη Γαλλία.

## Διάσημοι απόφοιτοι
* Φρανκ Γκοντιό, είναι Γάλλος αρχαιολόγος

## Παραπομπές


## Εξωτερικοί σύνδεσμοι

* Επίσημος ιστότοπος

Κατηγορία:Πανεπιστήμια στη Γαλλία
Βροχιά Μαγνησίας

Η **Βροχιά** είναι οικισμός του Δήμου Βόλου στη Θεσσαλία και την Περιφερειακή Ενότητα Μαγνησίας.

## Γεωγραφικά - ιστορικά στοιχεία
Η Βροχιά βρίσκεται σε υψόμετρο 60 μέτρων, απέχει περίπου 10 χιλιόμετρα ΝΑ. από τον Βόλο ενώ είναι ανάμεσα στην Αγριά (ΝΑ.) και τα Κάτω Λεχώνια (Δ.). Ο πύργος που υπάρχει στο χωριό έχει χαρακτηριστεί ως ιστορικό διατηρητέο μνημείο *"διότι είναι σημαντικό μνημείο για τη μελέτη της Ιστορίας της αρχιτεκτονικής του Πηλίου"*. 

Αναφέρεται, μετά την απελευθέρωση της Θεσσαλίας, το 1908, ως *Τσιφλίκι* στο ΦΕΚ 28Α - 08/02/1908 να προσαρτάται στον τότε δήμο Νηλείας. Το 1912 το όνομά του διορθώθηκε σε *Τσιφλίκια* και το 1927 με το ΦΕΚ 306Α - 22/12/1927 μετονομάστηκε σε Βροχιά. Σύμφωνα με το πρόγραμμα Καλλικράτης μαζί με τον Άγιο Λαυρέντιο, τον Άγιο Απόστολο τον Νέο και τους Σερβανάτες αποτελούν την κοινότητα Αγίου Λαυρεντίου που που υπάγεται στη Δημοτική Ενότητα Αρτέμιδας του Δήμου Βόλου ενώ σύμφωνα με την απογραφή 2011 απογράφησαν 101 κάτοικοι.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Άλαν Γκαγκλόγιεφ

Ο **Άλαν Γκαγκλόγιεφ** (*Alan Eduardovich Gagloyev*, Οσετιανά:     ; γεννημένος στις 6 Φεβρουαρίου 1981) είναι πολιτικός και αξιωματούχος πληροφοριών της Νότιας Οσετίας και πρόεδρος της Νότιας Οσετίας  από τις 24 Μαΐου 2022.  Είναι ο σημερινός πρόεδρος του κόμματος Νυχάζ από τον Φεβρουάριο του 2020.

## Πρώτα χρόνια
Αποφοίτησε από το Κρατικό Πανεπιστήμιο της Νότιας Οσετίας το 2002 και προσλήφθηκε από το υπουργείο Οικονομικής Ανάπτυξης της Νότιας Οσετίας ως επικεφαλής ειδικός του τμήματος για την υποστήριξη των μικρομεσαίων επιχειρήσεων. Ο Γκαγκλόγιεφ έθεσε υποψηφιότητα για πρόεδρος της Νότιας Οσετίας το 2017 χωρίς επιτυχία.

## Πρόεδρος της Νότιας Οσετίας
Ο Άλαν Γκαγκλόγιεφ έθεσε υποψηφιότητα για πρόεδρος για δεύτερη φορά στις εκλογές του 2022, αφού έχασε τις εκλογές του 2017. Στις 10 Απριλίου 2022 κέρδισε τον πρώτο γύρο με το 36,9% των ψήφων, επικρατώντας του απερχόμενου προέδρου Ανατόλι Μπιμπίλοφ.  Στη συνέχεια ο Γκαγκλόγιεφ νίκησε τον Μπιμπίλοφ στον δεύτερο γύρο με ποσοστό 56,08% των ψήφων στις 8 Μαΐου 2022.  Μετά την εκλογή του, ορκίστηκε νέος πρόεδρος στις 24 Μαΐου 2022. Έκτοτε, το κύριο θέμα της προεδρίας του στα μάτια των δυτικών μέσων ενημέρωσης είναι το δημοψήφισμα που είχε προγραμματίσει ο προκάτοχός του για τις 17 Ιουλίου 2022, σχετικά με την ένταξη της Νότιας Οσετίας στη Ρωσική Ομοσπονδία. Αν και δεν έχει ακυρώσει οριστικά το δημοψήφισμα, έχει επίσης δείξει γενική αδιαφορία για να το κάνει, μαζί με Ρώσους παρατηρητές στην περιοχή. Στις 17 Μαΐου ο Ντμίτρι Πεσκόφ, ο εκπρόσωπος του Κρεμλίνου, ουσιαστικά σκότωσε το ενδεχόμενο δημοψήφισμα λέγοντας ότι η Ρωσία θεώρησε την πιθανή ψηφοφορία ως «πραγματικά μια αντανάκλαση της διάθεσης της δημοκρατίας, μια αντανάκλαση των σχέσεων του λαού της δημοκρατίας και του πρώην επικεφαλής της», «αλλά αυτή τη στιγμή η Ρωσία δεν διεξάγει καμία δραστηριότητα σε αυτό το πλαίσιο». Δήλωσε επίσης στις 24 Μαΐου ότι σε ό,τι αφορά το δημοψήφισμα, «κανένα βήμα δεν γίνεται ούτε σχεδιάζεται από τη ρωσική πλευρά σε σχέση με αυτό». Στο εσωτερικό, το κύριο θέμα της προεδρίας του είναι η λήψη μέτρων για τη βελτίωση της οικονομίας. Συγκεκριμένα, όπως το έθεσε μια τοπική εφημερίδα, βελτιώνοντας την οικονομία ώστε να αντέξει την «αυξανόμενη λιτότητα του κύριου χρηματοοικονομικού μας χορηγού Ρωσίας». 

## Παραπομπές


Κατηγορία:Πρόεδροι της Νότιας Οσετίας
Κατηγορία:Ηγέτες κρατών μη αναγνωρισμένων διεθνώς
Χρυσή Ακτή Παναγίας Μαγνησίας

Η **Χρυσή Ακτή Παναγίας** (γνωστή και ως **Καντήραγας**) είναι παραθαλάσσιος οικισμός του Δήμου Βόλου στη Θεσσαλία και την Περιφερειακή Ενότητα Μαγνησίας, ο οποίος βρίσκεται στα βόρεια παράλια του Παγασητικού Κόλπου σε υψόμετρο 5 μέτρων. 

Απέχει περίπου 10 χιλιόμετρα ΝΔ. από τον Βόλο και μόλις 8 χιλιόμετρα Α.-ΒΑ. από τη Νέα Αγχίαλο. Αποτελεί τουριστικό και παραθεριστικό προορισμό της περιοχής ενώ η παραλία της έχει βραβευθεί πολλές χρονιές με γαλάζια σημαία.

Ιστορικά, η Χρυσή Ακτή Παναγίας είναι συνδεδεμένη με το Σέσκλο, κάτοικοι του οποίου κατέχουν εκτάσεις στην περιοχή. Αναφέρεται ως ξεχωριστός οικισμός για πρώτη φορά το 1971 να απογράφεται στην κοινότητα Σέσκλου. Σύμφωνα με το πρόγραμμα Καλλικράτης μαζί με το Σέσκλο αποτελούν την κοινότητα Σέσκλου που που υπάγεται στη Δημοτική Ενότητα Αισωνίας του Δήμου Βόλου ενώ σύμφωνα με την απογραφή 2011 απογράφησαν 108 κάτοικοι.

## Εξωτερικοί σύνδεσμοι

* Χρυση Ακτη Παναγιας (Βολος) στο https://www.youtube.com/
* ΑΚΤΗ ΠΑΝΑΓΙΑΣ.pdf Όρια οικισμού Χρυσής Ακτής Παναγίας από την Νομαρχιακή Αυτοδιοίκηση Μαγνησίας

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Βελανιδιά Μαγνησίας

Η **Βελανιδιά** ή **Μεγάλη Βελανιδιά** είναι παραθαλάσσιος οικισμός της Νέας Αγχιάλου στη Θεσσαλία και την Περιφερειακή Ενότητα Μαγνησίας.

## Γενικά στοιχεία
Η Βελανιδιά βρίσκεται στα βόρεια παράλια του Παγασητικού κόλπου με υψόμετρο 2 μέτρων. Απέχει περίπου 14 χιλιόμετρα ΝΔ. από τον Βόλο και 6 χιλιόμετρα Α.-ΒΑ. από τη Νέα Αγχίαλο ενώ βόρεια περνάει η ΕΟ Καρδίτσας - Βόλου. Δίπλα και δυτικά της είναι ο Άγιος Γεώργιος ενώ δυτικά της είναι η Χρυσή Ακτή Παναγίας και είναι γνωστή στην περιοχή για την παραλία της που αποτελεί παραθεριστικό προορισμό της. 

Αναφέρεται επίσημα, ως ξεχωριστός οικισμός, για πρώτη φορά το 1991 να απογράφεται στην κοινότητα Νέας Αγχιάλου. Σύμφωνα με το πρόγραμμα ''Καλλικράτης'' μαζί με τη Νέα Αγχίαλο, τον Άγιο Γεώργιο, την Κριθαριά, τη Δημητριάδα και τον Μάραθο αποτελούν την Κοινότητα Νέας Αγχιάλου που υπάγεται στη Δημοτική Ενότητα Νέας Αγχιάλου του Δήμου Βόλου και σύμφωνα με την απογραφή 2011 έχει 226 κατοίκους.

## Παραπομπές


Κατηγορία:Χωριά της περιφερειακής ενότητας Μαγνησίας
Κατηγορία:Δήμος Βόλου
Πρώτος υπουργός

Ο **πρώτος υπουργός** () είναι μορφή αρχηγού κυβέρνησης. Ο όρος έχει κυριολεκτικά την ίδια σημασία με τον «πρωθυπουργό», αλλά συνήθως επιλέγεται για να διακρίνει τον κάτοχο του αξιώματος από έναν ανώτερο πρωθυπουργό. Επί του παρόντος, ο τίτλος του πρώτου υπουργού χρησιμοποιείται για τον πολιτικό ηγέτη μιας αυτοτελούς εθνικής κυβέρνησης, όπως οι αυτοτελείς κυβερνήσεις της Σκωτίας, της Ουαλίας και της Βόρειας Ιρλανδίας ή μιας εξαρτημένης επικράτειας.

## Καναδάς
Στον Καναδά, πρώτος υπουργός είναι οποιοσδήποτε από τους Καναδούς πρώτους υπουργούς του Στέμματος, αλλιώς γνωστοί ως αρχηγοί κυβερνήσεων, συμπεριλαμβανομένου του Πρωθυπουργού του Καναδά και των επαρχιακών και εδαφικών πρωθυπουργών *(premiers)*. Ο τίτλος χρησιμοποιείται σε τύπους όπως "συνεδριάσεις πρώτων υπουργών".

Στη Νέα Γη και Λαμπραντόρ, η αυτοδιοικούμενη περιοχή των Ινουίτ του Νουνατσιαβούτ προβλέπει έναν πρώτο υπουργό υπεύθυνο για τη Συνέλευση του Νουνατσιαβούτ.

## Νορβηγία
Ο αρχηγός της κυβέρνησης της Νορβηγίας ονομαζόταν πρώτος υπουργός *(νορβηγικά: førstestatsråd)* μεταξύ 1814 και 1873, ενώ η χώρα βρισκόταν σε ένωση με τη Σουηδία. Το 1893, 12 χρόνια πριν από τη διάλυση της ένωσης, άλλαξε σε πρωθυπουργό *(statsminister)*.

## Ηνωμένο Βασίλειο
Στο Ηνωμένο Βασίλειο, ο όρος πρώτος υπουργός χρησιμοποιήθηκε κάποτε εναλλακτικά με τον πρωθυπουργό, όπως όταν ο Ουίνστον Τσώρτσιλ δήλωσε: "Δεν έγινα πρώτος υπουργός της Αυτού Μεγαλειότητας για να επιβλέψω την διάλυση της Βρετανικής Αυτοκρατορίας!"

Σήμερα, ο όρος χρησιμοποιείται για να περιγράψει τους ηγέτες των αυτοτελών κυβερνήσεων της Σκωτίας, της Ουαλίας και της Βόρειας Ιρλανδίας. Βλέπε:

* Πρώτος Υπουργός της Σκωτίας
* Πρώτος Υπουργός της Ουαλίας
* Πρώτος Υπουργός και αναπληρωτής Πρώτος Υπουργός της Βόρειας Ιρλανδίας

## Άλλες περιπτώσεις
Στην Αυστραλία, οι πρωθυπουργοί και οι επικεφαλής υπουργοί είναι οι πρώτοι υπουργοί των πολιτειών και των εδαφών αντίστοιχα.

Στη Γερμανία, ο πρώτος υπουργός σε κάθε ομοσπονδιακό κράτος είναι γνωστός ως Υπουργός Πρόεδρος *(Ministerpräsident)*.

Στη Μαλαισία, ο πρώτος υπουργός για κάθε πολιτεία είναι γνωστός ως *Menteri Besar*. Εν τω μεταξύ, οι αρχηγοί κυβερνήσεων στις τέσσερις πολιτείες χωρίς μονάρχη ονομάζονται επικεφαλής υπουργοί.

Ο Τζορτζ Πράις κατείχε το αξίωμα του Πρώτου Υπουργού της Βρετανικής Ονδούρας από το 1961 έως το 1964, όταν έγινε αυτοδιοικούμενο κράτος και ο τίτλος άλλαξε σε Πρωθυπουργός *(Premier)*. Συνέχισε ως πρωθυπουργός αφού η αποικία άλλαξε τα όνομά της σε Μπελίζ, και στη συνέχεια ως Πρωθυπουργός μετά την πλήρη ανεξαρτησία της Μπελίζ το 1981.

## Παραπομπές


Κατηγορία:Θέσεις εξουσίας
Άνω Μυξόρρουμα Ρεθύμνης

Το **Άνω Μυξόρρουμα** είναι χωριό της Κοινότητας Μυξορρουμα(-τος), της δημοτικής ενότητας (τέως δήμου) Λάμπης, του δήμου Αγίου Βασιλείου, της περιφερειακής ενότητας (τέως νομού) Ρεθύμνης, στην περιφέρεια Κρήτης, σύμφωνα με το πρόγραμμα *Καλλικράτης*.  Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Αγίου Βασιλείου του νομού Ρεθύμνης, στο γεωγραφικό διαμέρισμα Κρήτης.  

## Γεωγραφικά στοιχεία
Το Άνω Μυξόρρουμα είναι ημιορεινό χωριό στο νοτιοδυτικό τμήμα του νομού Ρεθύμνης. Βρίσκεται σε μικρό υψίπεδο ανάμεσα στα βουνά Κουρούπα και Ξηρό, δυτικά από το Σπήλι και σε μέσο σταθμικό υψόμετρο 350 μέτρα. Απέχει 28 χλμ. περίπου νότια του Ρεθύμνου. 

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1951 και προσαρτήθηκε στην κοινότητα Μυξορρουμα(-τος) του νομού Ρεθύμνης. Με το ΦΕΚ 244Α - 04/12/1997 αποσπάστηκε από την κοινότητα και προσαρτήθηκε στον δήμο Λάμπης.  Με το ΦΕΚ 87Α - 07/06/2010 αποσπάστηκε από τον δήμο Λάμπης και προσαρτήθηκε στον δήμο Αγίου Βασιλείου. 

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1964 (ΠΛ)
* Οργανισμός εκδόσεων «Ελλάδα», χάρτες (εκδ. Βαρελάς)
* Περιοδικό «Διακοπές», εκδ. Δ.Ο.Λ.,  2010
* eetaa.gr

Κατηγορία:Δήμος Αγίου Βασιλείου
Κατηγορία:Χωριά της περιφερειακής ενότητας Ρεθύμνης
Πρώτος Υπουργός και αναπληρωτής Πρώτος Υπουργός της Βόρειας Ιρλανδίας

Ο **Πρώτος Υπουργός και ο αναπληρωτής Πρώτος Υπουργός της Βόρειας Ιρλανδίας** είναι οι από κοινού αρχηγοί κυβέρνησης και της εκτελεστικής εξουσίας της Βόρειας Ιρλανδίας. Παρά τους διαφορετικούς τίτλους για τα δύο αξιώματα, οι δύο θέσεις έχουν την ίδια κυβερνητική εξουσία, με αποτέλεσμα μία διαρχία. Ο αναπληρωτής Πρώτος Υπουργός δεν υπάγεται στον Πρώτο Υπουργό. Δημιουργήθηκε σύμφωνα με τους όρους της Συμφωνίας της Μεγάλης Παρασκευής του 1998, και οι δύο αρχικά ορίστηκαν και διορίστηκαν από τα μέλη της Συνέλευσης της Βόρειας Ιρλανδίας με κοινό δελτίο με διακοινοτική ψηφοφορία, χρησιμοποιώντας τις αρχές του διακοινωτισμού. Αυτή η διαδικασία άλλαξε μετά τη Συμφωνία του Αγίου Ανδρέα του 2006, που σημαίνει ότι ο Πρώτος Υπουργός διορίζεται από το μεγαλύτερο κόμμα συνολικά και ο αναπληρωτής Πρώτος Υπουργός διορίζεται από το μεγαλύτερο κόμμα.

Στις 17 Ιουνίου 2021, παρά την επιστολή του προέδρου του Δημοκρατικού Ενωτικού Κόμματος και άλλων ανώτερων μελών του κόμματος, ο αρχηγός του ΔΕΚ Έντουιν Πουτς πρότεινε τον Πωλ Γκιβάν ως Πρώτο Υπουργό και το Σιν Φέιν επανέλαβε τη Μισέλ Ο'Νιλ ως αναπληρώτρια Πρώτη Υπουργό. Στις 3 Φεβρουαρίου 2022, ο Γκιβάν παραιτήθηκε από την ιδιότητα του Πρώτου Υπουργού, γεγονός που οδήγησε στην αυτόματη παύση της Ο'Νιλ ως αναπληρώτριας πρώτης υπουργού.

## Κατάλογος πρώτων υπουργών και αναπληρωτών πρώτων υπουργών της Βόρειας Ιρλανδίας

### Κόμματα

### Πρώτοι Υπουργοί επί της Άμεσης Διακυβέρνησης
Στη διάρκεια της περιόδου αναστολής, οι Υπουργοί για τη Βόρεια Ιρλανδία ανέλαβαν τις αρμοδιότητες του Πρώτου Υπουργού και του αναπληρωτή Πρώτου Υπουργού. 

## Δείτε επίσης
* Πρωθυπουργός του Ηνωμένου Βασιλείου
* Πρώτος Υπουργός της Ουαλίας
* Πρώτος Υπουργός της Σκωτίας

## Παραπομπές


Κατηγορία:Βόρεια Ιρλανδία
Εθνική Βιβλιοθήκη των Βερμούδων

Η **Εθνική Βιβλιοθήκη των Βερμούδων** (αγγλικά: Bermuda National Library) είναι η εθνική βιβλιοθήκη των Βερμούδων και βρίσκεται στην πρωτεύουσα Χάμιλτον. Η βιβλιοθήκη ιδρύθηκε το 1839 από τον Βρετανό στρατιώτη, διοικητή και μετεωρολόγο Γουίλιαμ Ριντ, κυβερνήτη των Βερμούδων από το 1839 έως το 1846. Μέχρι τότε, η βιβλιοθήκη βρισκόταν στο σημερινό κτίριο του Υπουργικού Συμβουλίου.

## Ιστορία
Σήμερα η Εθνική βιβλιοθήκη στεγάζεται στο πάρκο Par-la-ville, στην οδό Queen Street και Par-la-ville Road, στην πρωτεύουσα Χάμιλτον. Λειτουργεί μόνο κατά τις εργάσιμες ώρες της ημέρας από Δευτέρα έως Παρασκευή και τα Σάββατα. Η βιβλιοθήκη προσφέρει on-line υπηρεσίες διαθέσιμες στους κατοίκους που εγγράφονται και λαμβάνουν αριθμό μέλους. Οι υπηρεσίες περιλαμβάνουν έναν ηλεκτρονικό κατάλογο, την EBSCO που φιλοξενεί μια συλλογή βάσεων δεδομένων, μια ψηφιακή συλλογή αρχειοθετημένων εκδόσεων ιστορικών εφημερίδων που διατηρούνται σε microfiche, λήψεις ηλεκτρονικών βιβλίων, λήψεις μουσικής Freegal, Project Gutenberg, Freading, Εγκυκλοπαίδεια Μπριτάνικα και υπηρεσίες ηλεκτρονικής διδασκαλίας μέσω του Tutor.com για όσους έχουν συνδρομή στη βιβλιοθήκη.

Η ψηφιακή συλλογή προσφέρει ένα ηλεκτρονικό αρχειοθετημένο αποθετήριο διατηρημένων έργων όπως η Bermuda Recorder που χρονολογείται από το 1933 (αν και η εφημερίδα ξεκίνησε το 1925), η Royal Gazette με εκδόσεις που χρονολογούνται από το 1784, η Bermuda Sun, η Mid-Ocean News, η Workers Voice που εξακολουθεί να εκδίδεται, το Fame Magazine και η Bermuda Sports (από το 1951 έως το 1957). Επιπλέον, σύντομα θα προσφέρουν ψηφιακές εκδόσεις της Bermuda Life and Times και της Bermuda Beacon.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Βερμουδες
Κατηγορία:Βιβλιοθήκες στις Βερμούδες
Λάσλο Φαζέκας

Ο **Λάσλο Φαζέκας** (ουγγρικά: László Fazekas) (γενν. 15 Οκτωβρίου 1947) είναι Ούγγρος πρώην ποδοσφαιριστής, ο οποίος αγωνιζόταν ως επιθετικός. Είναι ο 3ος παίκτης με τις περισσότερες συμμετοχές για την Εθνική Ουγγαρίας. Ο Φαζέκας αγωνίστηκε στο Παγκόσμιο Κύπελλο του 1978 και του 1982. Στην τελευταία διοργάνωση, σημείωσε δύο γκολ στη νίκη με 10–1 επί του Ελ Σαλβαδόρ στο Στάδιο Μαρτίνεθ Βαλέρο. Αγωνίστηκε επίσης για την Ουγγαρία στους Θερινούς Ολυμπιακούς Αγώνες του 1968. Πέρασε ολόκληρη την καριέρα του στην Ουγγαρία με την Ούιπεστ ΦΚ, με την οποία κέρδισε συνολικά 9 πρωταθλήματα, πριν μετακομίσει στο Βέλγιο, όπου έγινε δημοφιλής χαρακτήρας, καθώς έπαιξε για τη Ρουαγιάλ Αντβέρπ ΦΚ πριν ολοκληρώσει την ενεργό καριέρα του στη Σιντ-Τρέιντενσε ΦΦ. Αποφάσισε να μείνει στο Βέλγιο μετά το τέλος της ενεργού καριέρας του, όπου ζει μέχρι και σήμερα, και παρέμεινε στο ποδόσφαιρο ως προπονητής πολλών ομάδων.

## Παραπομπές


Κατηγορία:Ούγγροι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Ουγγαρίας
Κατηγορία:Ποδοσφαιριστές στους Θερινούς Ολυμπιακούς Αγώνες 1968
Κατηγορία:Ούγγροι Ολυμπιονίκες
Κατηγορία:Ποδοσφαιριστές Παγκοσμίου Κυπέλλου 1978
Κατηγορία:Ποδοσφαιριστές Παγκοσμίου Κυπέλλου 1982
Κατηγορία:Ποδοσφαιριστές Ούιπεστ ΦΚ
Κατηγορία:Ποδοσφαιριστές Ρουαγιάλ Αντβέρπ ΦΚ
Κατηγορία:Ποδοσφαιριστές Προ Λιγκ Βελγίου
Κατηγορία:Ποδοσφαιριστές Σιντ-Τρέιντενσε ΦΦ
Κατηγορία:Ούγγροι προπονητές ποδοσφαίρου
Κατηγορία:Προπονητές ποδοσφαίρου Βαβρ Σπορτς ΦΚ
Κατηγορία:Προπονητές ποδοσφαίρου Κόνινκλαϊκε Ρασίνγκ Κλαμπ Χαρελμπέκε
Κατηγορία:Προπονητές ποδοσφαίρου Ρουαγιάλ Ουνιόν Σαιν-Ζιλουάζ
Κατηγορία:Προπονητές ποδοσφαίρου Ρουαγιάλ Αντβέρπ ΦΚ
Α΄ Κατηγορία ποδοσφαίρου γυναικών 2016-17

Το πρωτάθλημα **[[Πρωτάθλημα Ελλάδας ποδοσφαίρου γυναικών|Α' κατηγορίας]] ποδοσφαίρου γυναικών της περιόδου 2016–17**, ήταν το 25ο στην ιστορία του θεσμού. Έγινε με τη συμμετοχή εννέα ομάδων σε δύο γύρους. 

Ο τίτλος της πρωταθλήτριας κρίθηκε την τελευταία αγωνιστική και στον αγώνα ΠΑΟΚ και Ελπίδων Καρδίτσας, καθώς οι δύο ομάδες είχαν απόσταση τριών βαθμών, με τον ΠΑΟΚ να έχει το πλεονέκτημα της νίκης με 3-1 στον πρώτο γύρο. Ο ΠΑΟΚ επικράτησε ξανά με 1-0 και αναδείχθηκε πρωταθλητής, αήττητος και δίχως απώλεια βαθμών, για 12η φορά στην ιστορία του. 

Στη Β' κατηγορία υποβιβάστηκαν η Ολυμπιάδα Υμηττού και οι Άβαντες Χαλκίδας.

## Βαθμολογία

## Παραπομπές


## Εξωτερικοί σύνδεσμοι
* ΕΠΟ

Κατηγορία:Εγχώρια ποδοσφαιρικά πρωταθλήματα 2016–2017
Κατηγορία:Α΄ Εθνική ποδοσφαίρου γυναικών
Α΄ Κατηγορία ποδοσφαίρου γυναικών 2017-18

Το πρωτάθλημα **[[Πρωτάθλημα Ελλάδας ποδοσφαίρου γυναικών|Α' κατηγορίας]] ποδοσφαίρου γυναικών της περιόδου 2017–18**, ήταν το 26ο στην ιστορία του θεσμού. Έγινε με τη συμμετοχή δώδεκα ομάδων σε δύο γύρους. 

Το πρωτάθλημα εξελίχθηκε σε ένα από τα πιο αμφίρροπα στην ιστορία της διοργάνωσης, καθώς τρεις ομάδες διεκδίκησαν μέχρι τέλους τον τίτλο του πρωταθλητή. Ο ΠΑΟΚ μετά τη νίκη με 12-0 επί του Βόλου την τελευταία αγωνιστική, κατέκτησε τον τίτλο για 13η φορά στην ιστορία του έχοντας μόλις ένα βαθμό διαφορά από τις Ελπίδες Καρδίτσας και τον Άρη που ισοβάθμησαν στη δεύτερη θέση.

Στη Β' κατηγορία υποβιβάστηκαν οι τέσσερεις τελευταίες ομάδες του βαθμολογικού πίνακα.

## Βαθμολογία

*Η δευτεραθλήτρια ομάδα των Ελπίδων Καρδίτσας πήρε το δικαίωμα συμμετοχής στο Τσάμπιονς Λιγκ, λόγω τιμωρίας αποκλεισμού ενός έτους του ΠΑΟΚ από την ΟΥΕΦΑ.
*Ο ΟΦΗ έχει μια ποινή αφαίρεσης τριών βαθμών.

## Παραπομπές


## Εξωτερικοί σύνδεσμοι
* ΕΠΟ

Κατηγορία:Εγχώρια ποδοσφαιρικά πρωταθλήματα 2017–2018
Κατηγορία:Α΄ Εθνική ποδοσφαίρου γυναικών
Μονή των Τριών Ιεραρχών

Η **μονή των Τριών Ιεραρχών** βρίσκεται στο δυτικό άκρο της κορυφής των Αστερουσίων ορέων, που ονομάζεται Κόφινας, κοντά στο χωριό «Καπετανιανά», στα νότια του νομού Ηρακλείου (Κρήτης).

Ιδρύθηκε από τον φιλόσοφο και μοναχό του 14ου αιώνα, Ιωσήφ Φιλάγρη, και λειτούργησε ως εγκατάσταση του πρώτου ελληνικού πανεπιστημίου, διδάσκοντας φιλοσοφία, αστρονομία, γραμματική, θεολογία και ιατρική. Φεύγοντας από την άλλη μονή, την μονή Κουδουμά, νοτίως του Κόφινα και των Αστερουσίων, όπου εμόνασε πρώτα, ο Φιλάγρης, κυνηγημένος από το λατινικό καθολικό φανατικό ιερατείο μετά την επανάσταση του Αγίου Τίτου (1363-1366), κατέφυγε στην περιοχή των Αστερουσίων, όπου ίδρυσε την μονή των Τριών Ιεραρχών, στην περιοχή Λουσούδι Καπετανιανών, (Λουσούδι η ονομασία καθώς υπήρχαν κάποτε εκεί πολλά νερά). Δίπλα της ίδρυσε μία σχολή ελληνικών γραμμάτων, η οποία ουσιαστικά υπήρξε το πρώτο πανεπιστήμιο στον Ελληνικό χώρο, όπου διδασκόταν ο Πλάτωνας και ο Αριστοτέλης, και άλλοι Έλληνες φιλόσοφοι μαζί με τα κείμενα των Πατέρων της εκκλησίας και αντιγράφει τα έργα όλων των μεγάλων της ελληνικής φιλοσοφίας. Η μονή των Τριών Ιεραρχών είναι μετόχι της μονής Κουδουμά.

Το καθολικό της μονής εγκαταλήφθηκε και καταστράφηκε, αλλά αναστηλώθηκε μετά τις ανασκαφές που έγιναν από τον καθηγητή Αθανάσιο Παλιούρα και έφεραν στο φως το μοναστήρι, το 2015 και 2016. Το 2016 έγιναν τα θυρανίξια, μετά από 600 χρόνια.

## Εξωτερικοί σύνδεσμοι
* https://www.imkoudouma.gr/idrysi-tis-monis.php 

Τριων Ιεραρχων
Κατηγορία:Τρεις Ιεράρχες
Μάγος (σκάκι)

μικρογραφία|Ο '''Μάγος'''
Ο **Μάγος** (*Wizard*) είναι ανορθόδοξος πεσσός στο σκάκι που εφευρέθηκε από τον Dan MacDonald το 1998 για το παιχνίδι του Ωμέγα σκάκι.

## Κίνηση
Ο Μάγος συνδυάζει τις κινήσεις της Καμήλας και του Φερζ. Πιο συγκεκριμένα, ο Μάγος έχει μία από τις δύο παρακάτω επιλογές:

- μπορεί να μετακινηθεί κατά ένα τετράγωνο σε οποιαδήποτε διαγώνια κατεύθυνση.

- μπορεί να μετακινηθεί 3 τετράγωνα σε οποιαδήποτε ορθογώνια διεύθυνση και μετά ένα τετράγωνο κάθετα από την κίνησή του, σαν το γράμμα L ή Γ, ανεξάρτητα από τα ενδιάμεσα κομμάτια (δηλαδή τα υπερπηδάει, όπως ο ίππος).

Ο Μάγος αιχμαλωτίζει καθώς κινείται.

## Διάγραμμα
Στο διάγραμμα δεξιά, ο Μάγος, ο οποίος συμβολίζεται με ένα μισοφέγγαρο, μπορεί να μετακινηθεί σε οποιοδήποτε από τα τετράγωνα που σημειώνονται με μια μαύρη κουκκίδα.

## Παρατηρήσεις
Όπως ο Αξιωματικός, ο Φερζ και η Καμήλα, ο Μάγος μπορεί να κινηθεί μόνο σε τετράγωνα του ίδιου χρώματος, αλλά λόγω των συνδυασμένων κινήσεών του δεν έχει ούτε τους περιορισμούς εμβέλειας του Φερζ, ούτε την αδεξιότητα της Καμήλας.

## Βιβλιογραφία
https://www.chessvariants.com/piececlopedia.dir/wizard.html

## Παραπομπές

Κατηγορία:Ανορθόδοξοι πεσσοί
Α΄ Κατηγορία ποδοσφαίρου γυναικών 2018-19

Το πρωτάθλημα **[[Πρωτάθλημα Ελλάδας ποδοσφαίρου γυναικών|Α' κατηγορίας]] ποδοσφαίρου γυναικών της περιόδου 2018–19**, ήταν το 26ο στην ιστορία του θεσμού. Έγινε με τη συμμετοχή έντεκα ομάδων σε δύο γύρους.

Πρωταθλητής αναδείχθηκε αήττητος και δίχως απώλεια βαθμών ο ΠΑΟΚ για 14η φορά στην ιστορία του. Εξασφάλισε ουσιαστικά την κατάκτηση του τίτλου κατά την 17η αγωνιστική, όταν επικράτησε με 3-1 του μεγάλου ανταγωνιστή του, Άρη, ενώ είχε επικρατήσει με το ίδιο σκορ και στην πρώτη αναμέτρηση των δύο ομάδων.

Στη Β' κατηγορία υποβιβάστηκαν οι τρεις τελευταίες ομάδες του βαθμολογικού πίνακα. Αίσθηση προκάλεσε η απόσυρση της ομάδας των Αμαζόνων Δράμας που είχε κατακτήσει το πρωτάθλημα του 2014, η οποία μάλιστα έπαψε να υφίσταται.

## Βαθμολογία

*Η Προοδευτική Περάματος μετονομάστηκε μετά το τέλος της περιόδου σε Γιάννενα WFC.
*Η Πανσερραϊκή έχει μια ποινή αφαίρεσης τριών βαθμών.

## Παραπομπές


## Εξωτερικοί σύνδεσμοι
* ΕΠΟ

Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Α΄ Εθνική ποδοσφαίρου γυναικών
Καφέ μέδουσα

μικρογραφία
μικρογραφία

Η **καφέ μέδουσα**, ευρέως γνωστή ως **σαλούφα**, (επιστημονική ονομασία: **Cotylorhiza tuberculata**) είναι ένα είδος μέδουσας του φύλου Cnidaria. Συναντάται συχνά στη Μεσόγειο Θάλασσα, το Αιγαίο Πέλαγος και την Αδριατική Θάλασσα.

## Περιγραφή
Μπορεί να φτάσει τα 40 εκατοστά σε διάμετρο, αλλά το πλάτος του είναι συνήθως μικρότερο από 17 εκατοστά. Φαίνεται ότι το τσίμπημα αυτής της μέδουσας έχει πολύ μικρή ή καθόλου επίδραση στον άνθρωπο. Ωστόσο, μπορεί να προκαλέσει αλλεργίες στους πιο ευαίσθητους ανθρώπους, οι οποίες συνήθως συνεπάγονται κνησμό και ξύσιμο στην περιοχή του τσιμπήματος. Ο λείος, υπερυψωμένος κεντρικός θόλος του κνιδάριου περιβάλλεται από έναν δακτύλιο που μοιάζει με υδρορροή. Τα περιθωριακά του πτερύγια είναι επιμήκη και υποορθογώνια. Κάθε στόμιο διχάζεται κοντά στη βάση του και διακλαδίζεται αρκετές φορές. Εκτός από ορισμένα μεγαλύτερα εξαρτήματα, υπάρχουν πολλά μικρά, σε σχήμα ρόπαλου, που φέρουν άκρα που μοιάζουν με δίσκους.

## Παραπομπές

## Βιβλιογραφικές αναφορές

*  (2006): "Cotylorhiza tuberculata  (Macri, 1778)" . Retrieved June 7, 2006.

## Εξωτερικοί σύνδεσμοι

* Βίντεο ''C. tuberculata'', μια μέδουσα που ανθίζει στον Κορινθιακό Κόλπο, Ελλάδα το καλοκαίρι του 2012
* Φωτογραφίες της  Cotylorhiza tuberculata  
Κατηγορία:Σκυφόζωα
Α΄ Κατηγορία ποδοσφαίρου γυναικών 2019-20

Η **[[Πρωτάθλημα Ελλάδας ποδοσφαίρου γυναικών|Α΄ κατηγορία ποδοσφαίρου γυναικών]] 2019–20** ήταν το 31ο πρωτάθλημα στην ιστορία του θεσμού και το 28ο πρωτάθλημα ως Α΄ κατηγορία που διοργάνωσε η ΕΠΟ. Έγινε με τη συμμετοχή δώδεκα ομάδων.

Η διοργάνωση διεξήχθη έως και την 14η αγωνιστική, με οκτώ ακόμα να απομένουν για την ολοκλήρωση της. Στις 12 Μαρτίου η ΕΠΟ προχώρησε αρχικά σε αναστολή όλων των διοργανώσεων της, εξαιτίας της έξαρσης της πανδημίας του κορονοϊού, και ενάμιση μήνα αργότερα αποφάσισε την οριστική διακοπή της αγωνιστικής περιόδου. Πρωταθλητής ανακηρύχθηκε ο ΠΑΟΚ με βάση το βαθμολογικό πίνακα μετά την 14η αγωνιστική, όπου βρισκόταν στην πρώτη θέση, χωρίς απώλεια βαθμών και με διαφορά ασφαλείας από τον δεύτερο Άρη.

Καμία ομάδα δεν υποβιβάστηκε καθώς η ΕΠΟ αποφάσισε την αναδιάρθρωση της κατηγορίας από την επόμενη περίοδο, με τη συμμετοχή 22 ομάδων, χωρισμένων σε δύο ομίλους με γεωγραφικά κριτηρια

## Βαθμολογία

## Παραπομπές


## Εξωτερικοί σύνδεσμοι
* ΕΠΟ

Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Α΄ Εθνική ποδοσφαίρου γυναικών
Σολιμάν Πασάς ο Γάλλος

Ο **Σολιμάν Πασάς ο Γάλλος** (Soliman Pasha al-Faransawi), γεννημένος **Ιωσήφ Αντέλμε Σαβ** (Joseph Anthelme Sève), ήταν Γάλλος-Αιγύπτιος στρατιωτικός διοικητής.

## Βιογραφία
Γεννήθηκε το 1788 στη Λυών της Γαλλίας και αργότερα εντάχθηκε στον στρατό του Ναπολέοντα Βοναπάρτη και πολέμησε στις μάχες του Τραφάλγκαρ και του Βατερλώ. Στη συνέχεια προσηλυτίστηκε στο Ισλάμ και στρατολογήθηκε από τον Μεχμέτ Αλή Πασά για να βοηθήσει στην οργάνωση του Αιγυπτιακού Στρατού σύμφωνα με το ευρωπαϊκό μοντέλο. Το 1825, όπως αναφέρει ο Κανέλλος Δεληγιάννης στα απομνημονεύματά του, αποβιβάζεται μαζί με τον στρατό του Ιμπραήμ Πασά στην Πελοπόννησο και συμμετέχει στην πρώτη μάχη κατά την πολιορκία του Νεοκάστρου. Στις αρχές Αυγούστου του 1825, ο Ιμπραήμ τον ορίζει αρχηγό του στρατού του και εκστρατεύει στην περιοχή του Μυστρά και στη Μεσσηνία.

Παντρεύτηκε την αιχμάλωτη κόρη του Νικόλαου Ταμπακόπουλο, Μαρία Μύριαμ Χανέμ, με την οποία απέκτησε τρία παιδιά, τη Ναζλί, την Άασμα και τη Μαχάτι. Η εγγονή της Ναζλί που έφερε το ίδιο όνομα, παντρεύτηκε τον Βασιλιά της Αιγύπτου, Φουάντ και απέκτησαν πολλά παιδιά, μεταξύ αυτών το μετέπειτα Βασιλιά της Αιγύπτου, Φαρούκ. Πέθανε το 1860.

## Παραπομπές


Κατηγορία:Αιγύπτιοι στρατιώτες
Κατηγορία:Γάλλοι Μουσουλμάνοι
Κατηγορία:Αιγύπτιοι Μουσουλμάνοι
Κατηγορία:Πασάδες της Οθωμανικής Αυτοκρατορίας
Κατηγορία:Αιγύπτιοι γαλλικής καταγωγής
Εθνική Βιβλιοθήκη του Πουέρτο Ρίκο

Η **Εθνική Βιβλιοθήκη του Πουέρτο Ρίκο** (ισπανικά: Biblioteca Nacional de Puerto Rico) είναι η δημόσια κεντρική εθνική βιβλιοθήκη της χώρας, βρίσκεται στο Σαν Χουάν και εγκαινιάστηκε επίσημα στις 11 Απριλίου 1973. Η βιβλιοθήκη δημιουργήθηκε με το κοινό ψήφισμα αριθ. 44 του 1967, το οποίο αργότερα καταργήθηκε και αντικαταστάθηκε από τον νόμο αριθ. 188 του Αυγούστου 2003. Η βιβλιοθήκη συνδέεται με το ICP - Ινστιτούτο Πολιτισμού του Πουέρτο Ρίκο.

## Συλλογή
Η βιβλιοθήκη στεγάζεται σε ένα κλασικό κτίριο του 19ου αιώνα (πρώην κεντρικό εργοστάσιο Bacardi), το οποίο μοιράζεται με τα Γενικά Αρχεία του Πουέρτο Ρίκο. Στις ειδικές συλλογές της βιβλιοθήκης περιλαμβάνονται: η Δομινικανή συλλογή δερματόδετων θρησκευτικών βιβλίων που χρονολογούνται από τον 16ο έως τον 19ο αιώνα, η συλλογή του Εουχένιο Μαρία ντι Χόστος η οποία περιλαμβάνει 1.300 ψηφιοποιημένα χειρόγραφα, και η ιδιωτική συλλογή της Κόντσα Μελέντες, κριτικού λογοτεχνίας και πρώην καθηγήτριας στο Πανεπιστήμιο του Πουέρτο Ρίκο.

## Τοποθεσία
Το κτίριο βρίσκεται μεταξύ της παλιάς πόλης του Σαν Χουάν - της αποικιακής πόλης - και του Συνεδριακού Κέντρου του Πουέρτο Ρίκο, όπου πραγματοποιήθηκε το 2011 το 77ο Παγκόσμιο Συνέδριο Βιβλιοθηκών και Πληροφοριών της Διεθνούς Ομοσπονδίας Ενώσεων και Ιδρυμάτων Βιβλιοθηκών (IFLA). Μπροστά από το κτίριο βρίσκεται το πάρκο Luis Muñoz Rivera και από τα παράθυρά του διακρίνεται ο κόλπος. Είναι πλήρως κλιματιζόμενο και διαθέτει δωρεάν πρόσβαση στο διαδίκτυο. Η βιβλιοθήκη και τα αρχεία μοιράζονται ένα αμφιθέατρο 119 θέσεων στο επίπεδο του δρόμου, όπου κάθε θέση έχει ένα ξεχωριστό τραπεζάκι με πανοραμική θέα. Το κτίριο συμπεριλήφθηκε στο NRHP - Εθνικό Μητρώο Ιστορικών Τόπων το 1976.

## Δείτε επίσης
* Κατάλογος μεγαλύτερων βιβλιοθηκών
* Παγκόσμια Ψηφιακή Βιβλιοθήκη

## Εξωτερικοί σύνδεσμοι

*Επίσημη ιστοσελίδα

## Παραπομπές


 

Π
Κατηγορία:Βιβλιοθήκες στο Πουέρτο Ρίκο
Δανικό δημοψήφισμα του 2022

Την 1η Ιουνίου 2022 διεξήχθη **[[δημοψήφισμα]] στη [[Δανία]]**, για το αν θα παραμείνει ή όχι σε καθεστώς εξαίρεσης από την κοινή ευρωπαϊκή πολιτική άμυνας και ασφάλειας. 

Η ερώτηση του δημοψηφίσματος ήταν: «*Ψηφίζετε ναι ή όχι για τη συμμετοχή της Δανίας στην ευρωπαϊκή συνεργασία για την ασφάλεια και την άμυνα εγκαταλείποντας την εξαίρεση άμυνας της Ε.Ε.*;».

Στο δημοψήφισμα επικράτησε το «Ναι» με το 67% των ψήφων. Συνεπώς, θα γίνει άρση της εξαίρεσης και ένταξη της Δανίας στην Ευρωπαϊκή Ενωτική πολιτική άμυνας.  

## Ιστορικό
Η Δανία είναι μέλος της Ευρωπαϊκής Ένωσης από το 1973, αλλά διατηρεί μία Ευρωσκεπτικιστική στάση. Προτού αποδεχτεί τη Συνθήκη του Μάαστριχτ (1992) κατοχύρωσε κάποια δικαιώματα σε εξαιρέσεις, όπως σε θέματα δικαιοσύνης, εσωτερικών υποθέσεων και το ευρώ. Εθνικό νόμισμα της χώρας παραμένει η Δανική κορόνα και δεν έχει γίνει μετάβαση στο ευρώ ως ενιαίο νόμισμα της Ευρώπης. Επίσης, εδώ και 30 χρόνια βρίσκεται σε καθεστώς εξαίρεσης από την συμμετοχή στην Κοινή Πολιτική Ασφάλειας και Άμυνας της Ε.Ε., καθώς και από τις στρατιωτικές επιχειρήσεις.

Τον Μάρτιο του 2022 οι Σοσιαλδημοκράτες, το Φιλελεύθερο Κόμμα, η Πράσινη Αριστερά, το Δανικό Κοινωνικό Φιλελεύθερο Κόμμα και το Συντηρητικό Λαϊκό Κόμμα συμφώνησαν ότι πρέπει να αυξηθούν οι δαπάνες στις ένοπλες δυνάμεις της χώρας, ώστε να φτάσουν τουλάχιστον το 2% του ΑΕΠ σε περίοδο 10 χρόνων. Την ίδια ημέρα η κυβέρνηση της Μέττε Φρεντέρικσεν ανακοίνωσε το δημοψήφισμα που προγραμματίστηκε για την 1η Ιουνίου. Κατά την περίοδο πριν το δημοψήφισμα, ορισμένα κόμματα υποστήριξαν τη συμφωνία παροτρύνοντας τους οπαδούς τους να ψηφίσουν «ναι» στο δημοψήφισμα, όπως η Φιλελεύθερη Συμμαχία και οι Χριστιανοδημοκράτες, ενώ άλλα κόμματα, όπως το Δανικό Λαϊκό Κόμμα, η Νέα Δεξιά και η Κόκκινη-Πράσινη Συμμαχία, τάχθηκαν κατά της συμφωνίας και παρότρυναν τους οπαδούς τους να ψηφίσουν «όχι».
## Δημοσκοπήσεις
Από τις αρχές Μαρτίου, που ανακοινώθηκε το δημοψήφισμα, μέχρι σήμερα, έχουν διεξαχθεί αρκετές δημοσκοπήσεις στις οποίες ένας αντιπροσωπευτικός αριθμός ατόμων απάντησαν στην ερώτηση: «*Τι θα ψηφίζατε στο δημοψήφισμα αν γινόταν αύριο;*». Όπου οι εκλογείς απάντησαν «δεν ξέρω», «δεν έχω αποφασίσει», «δεν θα ψηφίσω», τα ποσοστά αυτά αφαιρέθηκαν και υπολογίστηκαν τα ποσοστά των απαντήσεων ΝΑΙ και ΌΧΙ μόνο.

## Αποτελέσματα
μικρογραφία|300x300εσ|Χάρτης με την προσέλευση ψηφοφόρων στο δημοψήφισμα

## Παραπομπές


Κατηγορία:Δημοψηφίσματα στη Δανία
Κατηγορία:Δημοψηφίσματα σχετικά με την Ευρωπαϊκή Ένωση
Δανια
Ασπερμία

**Ασπερμία** είναι η πλήρης έλλειψη σπέρματος με εκσπερμάτωση (δεν πρέπει να συγχέεται με την αζωοσπερμία, την έλλειψη σπερματοζωαρίων στο σπέρμα). Συνδέεται με την στειρότητα.

## Αίτια
Μία από τις αιτίες της ασπερμίας είναι η ανάδρομη εκσπερμάτιση, λόγω του ότι το σπέρμα διατηρείται στην ουροδόχο κύστη και η τελική εκσπερμάτιση είναι 0 mL.  Μπορεί να προκληθεί από υπερβολική χρήση φαρμάκων ή ως αποτέλεσμα χειρουργικής επέμβασης στον προστάτη. Μπορεί επίσης να προκληθεί από άλφα αναστολείς όπως η ταμσουλοσίνη και η σιλοδοσίνη.

Μια άλλη αιτία της ασπερμίας είναι η απόφραξη του εκσπερματικού πόρου, η οποία μπορεί να οδηγήσει σε πλήρη έλλειψη σπέρματος ή πολύ χαμηλής συγκέντρωσης σπέρματος (ολιγοσπερμία), στην οποία το σπέρμα περιέχει μόνο την έκκριση βοηθητικών αδένων του προστάτη κατάντη προς το στόμιο των εκσπερμάτωσης.

Η ασπερμία μπορεί να προκληθεί από ανεπάρκεια ανδρογόνων.     Αυτό μπορεί να είναι το αποτέλεσμα της καθυστερημένης εφηβείας, κατά την οποία ο προστάτης αδένας και τα σπερματικά κυστίδια (που είναι οι κύριες πηγές σπέρματος) παραμένουν μικρά λόγω έλλειψης έκθεσης σε ανδρογόνα και δεν παράγουν σπερματικό υγρό, ή θεραπείας για τον καρκίνο του προστάτη, όπως ο μέγιστος αποκλεισμός ανδρογόνων. 

Άλλα αίτια της ασπερμίας μπορεί να είναι η χειρουργική επέμβαση πυέλου, ο ζαχαρώδης διαβήτης, η διατομή του νωτιαίου σωλήνα,η υπερβολική χρήση αλκοόλ, η χημειοθεραπεία, η κυστική ίνωση, το σύνδρομο Κλαϊνφέλτερ, κ.α.

## Παραπομπές

Κατηγορία:Ανδρολογία
Κατηγορία:Γονιμότητα
Κατηγορία:Ουρολογία
Κατηγορία:Πέος
Κατηγορία:Σπέρμα
Κατηγορία:Εκσπερμάτιση
Κατηγορία:Ανδρική υγεία
Εσκούδο της Πορτογαλικής Ινδίας

εναλλ.=Χάρτης των πόλεων που χρησιμοποιούσαν το νόμισμα|μικρογραφία|Χάρτης των πόλεων που χρησιμοποιούσαν το νόμισμα
Το **Πορτογαλικό Ινδικό εσκούδο** ήταν νομισματική μονάδα που κυκλοφορούσε στις πρώην Πορτογαλικές αποικίες στην Ινδία. Υπήρξε το νόμισμα της Πορτογαλικής Ινδίας από το 1958 ως το 1961 όπου και οι περιοχές που ήταν υπό τον έλεγχο των Πορτογάλων πέρασαν στα χέρια της Ινδικής κυβέρνησης. Χωριζόταν σε 100 σεντάβους (centavos) και είχε συνδεδεμένη συναλλαγματική ισοτιμία με το Πορτογαλικό εσκούδο.

## Κέρματα
Τα κέρματα εκδόθηκαν το 1958 σε ονομαστικές αξίες των 10, 30 και 60 σεντάβος και 1, 3 και 6 εσκούδος.

 

## Χαρτονομίσματα
Το 1959, η Banco Nacional Ultramarino (Υπερπόντια Εθνική Τράπεζα) έθεσε σε κυκλοφορία χαρτονομίσματα σε ονομαστικές αξίες των 30, 60, 100, 300, 600 και 1000 εσκούδο.

## Εξωτερικοί σύνδεσμοι

* Οι Ινδοπορτογαλικές εκδόσεις χαρτονομισμάτων στην ιστοσελίδα της Αποθεματικής τράπεζας της Ινδίας. Ανάκτηση 06/06/2022. 

Κατηγορία:Ιστορικά νομίσματα
Κατηγορία:Ιστορία της Ινδίας
Κατηγορία:Οικονομία της Ινδίας
Vought F4U Corsair

Το **Vought F4U ''Corsair*** (αγγλικά σημαίνει "κουρσάρος") ήταν ένα αμερικανικό [[μαχητικό αεροσκάφος]] που βρισκόταν σε υπηρεσία κυρίως στον [[Β' Παγκόσμιο Πόλεμο]] και στον [[Πόλεμος της Κορέας|Πόλεμο της Κορέας]]. Σχεδιάστηκε και κατασκευάστηκε αρχικά από τη [[Vought]], αλλά πρόσθετες συμβάσεις παραγωγής δόθηκαν κατόπιν άδειας στην [[Goodyear Aerospace]] (ονομαζόμενη FG) και στην [[Brewster Aeronautical Corporation]] (ονομαζόμενη F3A).

Το Corsair σχεδιάστηκε και εντάθηκε στην υπηρεσία ως αεροσκάφος για να λειτουργεί από [[αεροπλανοφόρο]], όπου χρησιμοποιήθηκε σε μεγάλους αριθμούς στα τέλη του 1944 και στις 1945. Προβλήματα κατά την αρχική του φάση οδήγησαν ώστε να προτιμηθεί αρχικά το [[Grumman F6F Hellcat]] όμως το Corsair έγινε γρήγορα ένα από τα ικανότερα μαχητικά-βομβαρδιστικά για αεροπλανοφόρα κατά τη διάρκεια του Β΄ Παγκοσμίου Πολέμου.

== Δείτε επίσης ==

=== Αεροσκάφη που σχετίζονται με την ανάπτυξη του F4U ===
* [[Goodyear F2G Corsair]]

=== Παρόμοια αεροσκάφη ===
*[[Focke-Wulf Fw 190]]
*[[Grumman F6F Hellcat]]
*[[Grumman F8F Bearcat]]
*[[Republic P-47 Thunderbolt]]
*[[Hawker Sea Fury]]
*[[Kawanishi N1K]]
*[[Nakajima Ki-84]]

=== Κατάλογοι ===
* [[Κατάλογος μαχητικών αεροσκαφών]]

== Παραπομπές ==
<references />

== Βιβλιογραφία ==
* Green, William. *War Planes of the Second World War - Fighters (Vol. 4).* New York: MacDonald and Company, 1961.
* Lockett, Brian. [http://www.air-and-space.com/Goodyear%20F2G.htm "Corsairs with Four-bank Radials".] *Goleta Air and Space Museum.* Retrieved: 16 January 2007.
* Pautigny, Bruno (translated from the French by Alan McKay). *Corsair: 30 Years of Filibustering 1940-1970*. Paris: Histoire & Collections, 2003. ISBN 2-913903-28-2.
* [http://www.airrace.com/racing_corsairs.htm "Racing Corsairs."] *Society of Air Racing Historians.'' Retrieved: 16 January 2007.

F4U
FG
Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Αγωνιστικά αεροσκάφη
Βλαχάβα Τρικάλων

Η  **Βλαχάβα** είναι χωριό της δημοτικής ενότητας (τέως δήμου) Καλαμπάκας, του δήμου Μετεώρων, της περιφερειακής ενότητας (τέως νομού) Τρικάλων, στην περιφέρεια Θεσσαλίας, σύμφωνα με το πρόγραμμα Καλλικράτης.

## Δείτε επίσης
* Οικογένεια Βλαχάβας

## Παραπομπές


Κατηγορία:Δήμος Μετεώρων
Κατηγορία:Χωριά της περιφερειακής ενότητας Τρικάλων
Κάσπερ Ρουντ

Ο **Κάσπερ Ρουντ** (*Casper Ruud*, 22 Δεκεμβρίου 1998) είναι Νορβηγός επαγγελματίας τενίστας, φιναλίστ τρεις φορές σε τουρνουά Γκραν Σλαμ, στο Ρολάν Γκαρός του 2022 και του 2023 και στο Αμερικανικό Όπεν του 2022. Βρίσκεται στην θέση νο 4 της παγκόσμιας κατάταξης.

Είναι ο πρώτος Νορβηγός που κέρδισε τίτλο ATP και έφτασε σε τελικό ATP Tour Masters 1000. Έφτασε στην παγκόσμια κατάταξη στο μονό στο Νο. 2 στις 12 Σεπτεμβρίου 2022, και έτσι έγινε ο Νορβηγός παίκτης με την υψηλότερη κατάταξη στην ιστορία (ξεπερνώντας τον πατέρα του, Κρίστιαν Ρουντ). Η κορυφαία του κατάταξη στο διπλό ήταν στο Νο. 133, που επιτεύχθηκε στις 12 Ιουλίου 2021.

Κατέκτησε τον πρώτο τίτλο ATP στο Όπεν της Αργεντινής τον Φεβρουάριο του 2020 και αυτή ήταν η πρώτη φορά που Νορβηγός αντισφαιριστής κατέκτησε τίτλο στο ATP Tour. Το 2021 κατέκτησε πέντε τίτλους (Όπεν Γενεύης, Σουηδικό Όπεν, Ελβετικό Όπεν, Όπεν Κιτζμπούχελ, Όπεν Σαν Ντιέγκο). Οι κατακτήσεις του Σουηδικού Όπεν, του Ελβετικού Όπεν και  του Όπεν Κιτζμπούχελ έγιναν σε τρεις εβδομάδες και έτσι ο Ρουντ έγινε ο πρώτος παίκτης μετά τον Άντι Μάρεϊ που κατέκτησε τρεις τίτλους σε ισάριθμες εβδομάδες. Τις 13 Σεπτεμβρίου 2021 έγινε ο πρώτος Νορβηγός που εισήλθε στο Τοπ 10. Το 2022 κατέκτησε ξανά το Όπεν Αργεντινής. Επίσης έγινε ο πρώτος Νορβηγός που έφτασε σε τελικό Γκραν Σλαμ με την πρόκρισή του στο Ρολάν Γκαρός του 2022 όπου έχασε από τον Ραφαέλ Ναδάλ. Τον Σεπτέμβριο του 2022 προκρίθηκε και στον τελικό του US Open όπου ηττήθηκε από τον Κάρλος Αλκαράθ.

Συνολικά κατέχει 9 τίτλους ATP.

## Παραπομπές


κατηγορία:Νορβηγοί αθλητές
Κατηγορία:Αθλητές της αντισφαίρισης
Κατηγορία:Αθλητές της αντισφαίρισης στους Θερινούς Ολυμπιακούς Αγώνες 2024